Diari Oficial de la Generalitat Valenciana


Sumari del DOGV 7625, del 29-09-2015 (2015/7762)

Notificació de la sentència dictada en el procediment de guarda i custòdia número 813/2014.
-------------------------------------------------------------------------------------------

### Dades del document

Número de DOGV
:   7625

Data del DOGV
:   29-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7762


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 813/2014. [2015/7762]  
José Esteban Briz Recio, secretari del Jutjat de Primera Instància número 24 de València, mitjançant este edicte faig saber que en les actuacions de família, guarda, custòdia, aliments, fill menor no matrimonial no consensuat 000813/2014, a instància de Sandra Orobosa Anyanwu, representada per la procuradora Beatriz Llorente Sánchez, contra Frank Ikechuwku Onwugbufo, en situació de rebel·lia, en data 15 de juliol de 2015, ha recaigut sentència la part dispositiva de la qual diu així:  
  
  
«Estime les mesures instades per la procuradora Beatriz Llorente Sánchez, en nom i representació de Sandra Orobosa Anyanwu contra Frank Ikechuwku Onwugbufo, i acorde les mesures següents:  
  
1. Atribució a Sandra Orobosa Anyanw en exclusiva de l'exercici de la pàtria potestat respecte de les menors.  
2. Atribució de la guarda i custòdia a la mare, les menors residiran en el seu domicili.  
3. Suspensió del règim de visites al pare de les filles menors.  
4. El pare contribuirà als aliments de les seues filles en la quantitat de 180 euros mensuals per cada una d'elles. Esta quantitat serà ingressada en el compte que a este efecte designe esta part, per anticipat i dins dels cinc primers dies de cada mes.  
5. Respecte de les despeses extraordinàries, cada un dels progenitors es farà càrrec del 50 per cent del seu cost.  
No és procedent fer expressa condemna en costes a cap dels litigants a l'empara de l'article 394 de la Llei d'Enjudiciament Civil, atesa l'índole de la matèria litigiosa i la naturalesa de les mesures que es debaten en les actuacions.  
Mode d'impugnació: per mitjà de recurs d'apel·lació davant d'este Jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 451 i 452 LEC). Haurà d'efectuar-se la consignació de 50 euros en el compte de depòsits i consignacions d'este Jutjat, obert en el Banesto: 0030; oficina: 3305; DC: 20; compte del Jutjat: 4584-0000-02 € número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta, segons disposa la Llei Orgànica 1/2009, de 3 de novembre, i s'acreditarà l'esmentada consignació. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència que pronuncie, mane i firme.»  
  
I perquè valga de notificació de forma deguda a Frank Ikechuwku Onwugbufo, en rebel·lia, expedisc i firme este edicte.  
  
València, 3 de setembre de 2015.- El secretari judicial: José Esteban Briz Recio.